**“Diplomatik xidmət haqqında” Azərbaycan Respublikasının**

**Qanununda dəyişikliklər edilməsi barədə**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi [Azərbaycan Respublikası Konstitusiyasının](file:///C%3A%5CDocuments%20and%20Settings%5CUser.000%5CLocal%20Settings%5CDefault.Default-HP%5CAppData%5CRoaming%5C271) 94-cü maddəsinin I hissəsinin 19-cu bəndini rəhbər tutaraq, “Diplomatik xidmət haqqında” Azərbaycan Respublikasının Qanununu “Dövlət qulluğu haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2016-cı il 31 may tarixli 267-VQD nömrəli Qanununa uyğunlaşdırmaq məqsədi ilə **q ə r a r a a l ı r :**

“[Diplomatik xidmət haqqında](file:///C%3A%5CDocuments%20and%20Settings%5CUser.000%5CLocal%20Settings%5CDefault.Default-HP%5CAppData%5CRoaming%5C5084)” Azərbaycan Respublikasının Qanununda (Azərbaycan Respublikasının Qanunvericilik Toplusu, 2001, № 9, maddə 567; 2002, № 12, maddə 703; 2004, № 6, maddə 414; 2005, № 10, maddə 873; 2008, № 3, maddə 155; 2009, № 6, maddə 399; 2011, № 2, maddə 71; 2013, № 4, maddə 365; 2015, № 10, maddə 1084; 2016, № 2, I kitab, maddə 188) aşağıdakı dəyişikliklər edilsin:

1. Aşağıdakı məzmunda 14.1-1-ci maddə əlavə edilsin:

“14.1-1. Yalnız müvafiq vəzifələrdə azı bir il çalışan diplomatik xidmət əməkdaşlarının və diplomatik xidmət orqanlarının inzibati-texniki xidmətini həyata keçirən inzibati vəzifə tutan şəxslərin attestasiyası keçirilə bilər. Hər bir diplomatik xidmət əməkdaşının və diplomatik xidmət orqanlarının inzibati-texniki xidmətini həyata keçirən inzibati vəzifə tutan şəxsin attestasiyası beş ildə bir dəfədən çox olmayaraq  keçirilir.”.

2. 14.3-cü maddə aşağıdakı redaksiyada verilsin:

“14.3. Xidməti attestasiya müvafiq icra hakimiyyəti orqanı tərəfindən müəyyən edilmiş qaydada həyata keçirilir.”.

 **İlham Əliyev**

 **Azərbaycan Respublikasının Prezidenti**

Bakı şəhəri, 31 may 2017-ci il

№ 683-VQD